Nyeste Skilderie af Kiøbenhavn, 1811-08-28
(Kort Underretning om de gjeldende Penge sorter a. Fortsættelse.) Begyndelsen til denne Plans Udførelse skeete ved Oprettelsen af Altonaer Speciesbanken i Aaret 1788, hvorved begge Hertugdømmer igjen vandt en sikker og uforanderlig Mynt. Et Skridt til dens videre Fremme blev gjort i 1791, da den Dansk Norske Speciesbankblev stiftet ved Patent og Octroy af 16 Februari, samt Forordning af 24 Junii samme Aar. Ved disse Banker bleve Speciespenge igjen satte ved Siden af den gamle, for det meste ved Papir repræsenterede Courant, dog endnu uden synderlig Virkning, forsaavidt Kongerigerne angaaer, da Speciesbanken ved senere indtrufne uforudseelige Omstændigheder blev forhindret, at virke til Courantsedlernes Jnddragelse med den heldige Fremgang, som dens under gunstigere Udsigter begyndte Løbebane lod formode. Jmidlertid vise alle af Regjeringen siden bemeldte Bankes Oprettelse end- og under de allervanskeligste Conjuncturer trufne Foranstaltninger, at Maalet, skjønt bortfjernet, aldeles ikke er tabt af Sigte, og den omhyggelighed, hvormed man har sørget for, aldrig at forøge den gamle Seddelmasse, men hellere at indstifte nye Repræsentativer, som i ethvert Tilfælde bleve funderede paa nye, til deres enten Forrentelse eller Jnddragelse allene og eiendommeligen henlagte, og særskilt bestyrede Jndtægtskilder, afgiver det bedste Beviis for denne Paastand. Unægtelig har dette System givet Anledning til Mangfoldiggjørelsen af Repræsentativer og Penge Effecter af forskjellige Slags; men forsaavidt disse ere grundede hver paa sin særskilte Hypothek, og kunne i afmaalt og stadig Fremgang indløses eller forrentes, skade de ikke hinandens Credit, og kunne langt lettere igjen indfries og efterhaanden udslettes, end en uoverseeligen forøget eensformig Seddelmasse, som blot var bygget paa Statens Jndtægter og Credit i Almindelighed, kunde blive det. – Efter denne korte Jndledning gaaes over til Fremstillelsen saavel af de forskjellige Repræsentativer, hvorved baade Courant, og Speciesmynten forestilles i Omløbet, som og af de forskjellige paa disse Myntsorter grundede, deels Kongelige, deels offentlige Jnstituters Penge-Effecter og Obligationer, som circulere i Staten, i det Haab, at en saadan Oversigt ei vil være uvelkommen, i en Tidspunct, da Statens Pengevæsen udgjør en Hovedgjenstand for den almindelige Opmærksomhed, og de prange Begreber, især om Repræsentativernes Natur og Beskaffenhed, som ond Villie eller Ukyndighed have fremavlet, endnu ikke saa ganske kunne siges at være udryddede. Første Afdeling. Om Pengerepræsentativerne. A. For Kongerigerne, med Jndbegreb af de nordlige samt Vestindiske Colonier og Etablissementer. – a) Repræsentativer paa Courantmynt. 1) Gamle Danske Courant Bankseddeler, udgivne igiennem den ved Octroj af 28de October 1736 oprettede Kjøbenhavnske Assignations-, Vexel og Laane-Bank. De vare oprindeligen bestemte, ikkun at lyde paa 100, 50, og 10 Rigsdaler. De tillagdes tvungen Cours i Landet, lige med rede Mynt, ved Forordningerne af 6te October 1767, og 4de Septbr. 1762, samt bleve ved sidstnævnte Forordning forøgede med En Rigsdalers=Seddeler, hvortil ved Forordning af 24de Maji 1775 endnu blev tilføiet Fem-RigsdalersSeddeler. 2) Vestindiske Seddeler, eller Danske Courantsedler, med Paaskrivt paa Baystden om Seddelens Valuta i Vestindisk Courant. De bleve indførte ved Forordning af 11te Maji 1775, de ere 25 Procent slettere end den almindelige Courant, ligesom og de Danske Vestindiske myntede Penge i Følge Forordningen af 20de Martii 1770 ere 25 Procent slettere end Dansk grov Courant, saaledes, at 135 Rdlr. Vestindisk Courant er 100 Rdlr. Dansk Courant. 3) Danske Courantseddeler med Jslandsk Paaskrivt paa een af Siderne. De lyde almindeligst paa 1 og 5 Rdlr.; ere indførte ved Forordning af 22de April 1778, og staae i fuldkommen lige Værdie med almindelige Courant-Sedde ler. 4) Depositoseddeler eller Danske Conrantseddeler, udgivne igjennem den under 13de November, 1799 oprettede Depositocasse. Disse Seddeler ere alene bestemte for at bruges til de temporaire Udlaan, som Depositocassen i Følge de nævnte Forordnings §. 1 blev autoriseret at tilstaae, i Stedet for den Dansk Norske Species bank, hvis Virksomhed, som Laanebank, var standset ved den i 1799 indtrufne almindelige Handelsruptur. De ere af samme Form og Beskaffenhed, som de almindelige Bankseddeler, ikkun med den Forskjel, at de paa Bagsiden ere mærkede med et Stempel, forestillende en Seule med Omskrivt Depositum. J Øvrigt gjelde de imellem Mand og Mand, samt modtages i de Kongelige Casser, aldeles lige med de almindelige Banksedler. Til Sikkerhed for deres Værd og tilkommende Jnddragelse tjene de Effecter, der efter bankmæssige Principer forlanges til fuldkommen tilstrækkelig Underpant, førend Cassen tilstaaes Laan. De forekomme for nærværende Tid sjeldent eller aldrig i Omløbet. 5) Assignationsbeviser for Kongeriget Norge, oprettede ved Forordningen af 18de September 180, da Norge savnede de mindre Danske Courantsorter, hvilket Savn under daværende Omstændigheder, især med Hensyn til den bebudede Krigs Udbrud med Sverrig kunde draget særdeles trykkende Uleiligheder efter sig. De lyde paa een, fem og ti Rigsdaler Dansk Courant, og skulle modtages for denne Valuta i alle Kongelige Casser i Kongerigerne.